PATVIRTINTA

Šilalės rajono savivaldybės administracijos

direktoriaus 2014 m. kovo 24 d.

įsakymu Nr. DIV-444

**VALSTYBĖS BIUDŽETO LĖŠŲ, SKIRTŲ SOCIALINĖS REABILITACIJOS PASLAUGŲ NEĮGALIESIEMS BENDRUOMENĖJE PROJEKTŲ ADMINISTRAVIMUI NAUDOJIMO, ATSISKAITYMO IR KONTROLĖS TVARKOS APRAŠAS**

**I. BENDROSIOS NUOSTATOS**

1. Šis tvarkos aprašas nustato Lietuvos Respublikos valstybės biudžeto (toliau – valstybės biudžeto) lėšų, skirtų socialinės reabilitacijos paslaugų neįgaliesiems bendruomenėje projektams administruoti, naudojimo, atsiskaitymo ir kontrolės Šilalės rajono savivaldybės administracijos Socialinės paramos skyriuje (toliau Socialinės paramos skyrius) tvarką.

**II. LĖŠŲ NAUDOJIMO IR ATSISKAITYMO TVARKA**

2. Gautas valstybės biudžeto lėšas socialinės reabilitacijos paslaugų neįgaliesiems bendruomenėje projektams administruoti Socialinės paramos skyrius naudoja tik pagal paskirtį, t. y. patvirtintoje išlaidų sąmatoje, administravimo išlaidoms.

3. Socialinės paramos skyrius gautas lėšas socialinės reabilitacijos paslaugų neįgaliesiems bendruomenėje projektams administruoti naudoja:

Darbo užmokesčiui;

Socialinio draudimo įmokoms;

Ryšiams (telefono, pašto išlaidos);

Transporto išlaidoms (išskyrus taksi);

Kitoms prekėms (kanceliarinės);

Kitoms paslaugoms (banko paslaugos).

4. Lėšos darbo užmokesčiui ir socialinio draudimo įmokoms gali būti naudojamos tik tų skyriaus darbuotojų, kurių pareigybių aprašymuose arba kituose savivaldybės priimtuose sprendimuose yra nustatyta socialinės reabilitacijos paslaugų neįgaliesiems bendruomenėje administravimo funkcija. Socialinės paramos skyrius darbo užmokesčiui skirtas lėšas gali panaudoti vienkartinėms piniginėms išmokoms šiems darbuotojams mokėti.

5. Socialinio draudimo įmokos apskaičiuojamos ir sumokamos teisės aktų nustatyta tvarka.

6. Gautas valstybės biudžeto lėšas naudoti kitoms Socialinės paramos skyriaus reikmėms griežtai draudžiama.

**III. LĖŠŲ ATSISKAITYMAS IR KONTROLĖ**

7. Prekių ir paslaugų pirkimo dokumentus pasirašo ir tvirtina Socialinės paramos skyriaus vedėjas.

8. Valstybės biudžeto lėšų, skirtų socialinės reabilitacijos paslaugų neįgaliesiems bendruomenėje projektams administruoti, apskaita tvarkoma vadovaujantis Lietuvos Respublikos viešojo sektoriaus buhalterinės atskaitomybės įstatymu.

9. Socialinės paramos skyrius Neįgaliųjų reikalų departamentui prie Socialinės apsaugos ir darbo ministerijos pateikia ataskaitas pagal Sutarties prieduose patvirtintas formas ir Sutartyje nustatytus terminus.

10. Valstybės biudžeto lėšos, skirtos socialinės reabilitacijos paslaugų neįgaliesiems bendruomenėje projektams administruoti, naudojamos iki ataskaitinių metų gruodžio 31 d.

11. Nepanaudotas valstybės biudžeto lėšas Socialinės paramos skyrius grąžina Neįgaliųjų reikalų departamentui iki kitų metų sausio 5 d.

12. Socialinės paramos skyrius, Neįgaliųjų reikalų departamentui paprašius, privalo teikti visą informaciją, susijusią su lėšų, skirtų socialinės reabilitacijos paslaugų neįgaliesiems bendruomenėje projektams administruoti, panaudojimu.

13. Socialinės paramos skyrius atsako už lėšų panaudojimo teisingumą ir tikslingumą.

14. Neįgaliųjų reikalų departamentas prie Socialinės apsaugos ir darbo ministerijos kontroliuoja valstybės biudžeto lėšų panaudojimą.

\_\_\_\_\_\_\_\_\_\_\_\_\_\_